Lokalplan 981, Etageboliger ved [adresse] - Forslag 
BESLUTNING 
Paulina Lauritsen, Odette Toft, Jacob Overgaard og Øjvind Jacobsen kunne tiltræde indstillingen i 
overensstemmelse med Magistratens anbefaling.  
Stig Toft og Mads Koch tog forbehold med henblik på en nærmere drøftelse i 
byrådsgruppen.  
Danny Rasmussen var forhindret i at deltage i udvalgets behandling af sagen.  
Offentlig fremlæggelse af forslag til Lokalplan nr. 981, Etageboligbebyggelse ved [adresse], [adresse] Midtby 
samt forslag til Tillæg nr. 8 til Kommuneplan 2013. 
 
RESUMÉ 
Lokalplanen er blevet til på anmodning fra den private ejer og efter en høring om ændring af Kommuneplanen.    
 
 
I dag bliver området benyttet til erhverv. Der er et stenhuggeri med udstilling. Området er i kommuneplanen 
udlagt til rekreativt formål.    
 
 
Det er en attraktiv grund, som det vil være kostbart at erhverve til rekreativ anvendelse. Teknik og Miljø ønsker 
blandt andet derfor at imødekomme ønsket om at opføre en etageboligbebyggelse og samtidig sikre, at der 
bliver etableret et grønt område ved åen med offentlig adgang.    
 
 
Lokalplanen gør det muligt at bygge i 7 etager, med et etageareal på i alt 2.400 m2. Det svarer til en 
bebyggelsesprocent på 130. Bebyggelsen skal placeres i forlængelse af den eksisterende randbebyggelse 
ved [adresse]. Stueetagen kan anvendes til erhvervsformål som butik, restaurant, kontor og lignende. 
Arealet langs åen er udlagt som grønt område med en åben parkkarakter.   
 
 
Høringen om ændring af Kommuneplanen førte til 6 høringssvar fra naboer i området. Langt de fleste naboer 
finder det uacceptabelt, at anvendelsen af grunden bliver ændret fra rekreativt område til et boligområde. I 
stedet ønsker de at beholde muligheden for at kunne etablere et grønt område med offentlig adgang. Nogle af 
naboerne afviser projektet, fordi de mener, at det foreslåede byggeri vil skygge for sol og lys samt forhindre 
udsigt i forhold til deres boliger og haver. 
INDSTILLING 
At 1) forslag til Lokalplan nr. 981, Etageboligbebyggelse ved [adresse], [adresse], godkendes til 
offentlig fremlæggelse,    
 
 
At 2) forslag til Tillæg nr. 8 til Kommuneplan 2013 for [adresse] godkendes til offentlig fremlæggelse,    
 
 
At 3) bemærkninger indkommet i forbindelse med høring om ændring af kommuneplanen besvares som det 
fremgår af punkt 5. 
Sagens forløb 
30-10-2014 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen. 
 
03-11-2014 Magistraten 
 
Fremsendes til [adresse] med bemærkning, at Magistraten i mødet den 3. november 2014 anbefaler, at byrådet 
tiltræder Magistratsafdelingen for Teknik og Miljøs indstilling af 27. oktober 2014. 
 
 
Rådmand Benny Jepsen var forhindret i at deltage i sagens behandling. 
 
[adresse] Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 19. november 2014. 
 
24-11-2014 Teknisk Udvalg 
 
Paulina Lauritsen, Odette Toft, Jacob Overgaard og Øjvind Jacobsen kunne tiltræde indstillingen i 
overensstemmelse med Magistratens anbefaling.  
 
Stig Toft og Mads Koch tog forbehold med henblik på en nærmere drøftelse i byrådsgruppen.  
 
Danny Rasmussen var forhindret i at deltage i udvalgets behandling af sagen. 
 
